CELEX: 62009FN0063
Language: hu
Date: 2009-06-26 00:00:00
Title: F-63/09. sz. ügy: 2009. június 26-án benyújtott kereset — Donati kontra EKB

29.8.2009   
            
            
               HU
            
            
               Az Európai Unió Hivatalos Lapja
            
            
               C 205/50
            
         2009. június 26-án benyújtott kereset — Donati kontra EKB
   (F-63/09. sz. ügy)
   2009/C 205/93
   Az eljárás nyelve: francia
   
      Felek
   
   
      Felperes: Paola Donati (Frankfurt am Main, Németország) (képviselők: L. Levi és M. Vandenbussche ügyvédek)
   
      Alperes: Európai Központi Bank
   
      A jogvita tárgya és leírása
   
   Az EKB azon határozatának megsemmisítése, amelyben megtagadta a felperes azon állításainak kivizsgálását, amelyek az őt ért állítólagos lelki zaklatásra vonatkoznak, valamint a felperest ért nem vagyoni kár megtérítése.
   
      Kereseti kérelmek
   
   
               —
            
            
               A Közszolgálati Törvényszék semmisítse meg az Igazgatóság 2008. december 16-i határozatát annyiban, amennyiben az fenyegetésnek és a felperes megfélemlítésére tett kísérletnek minősül;
            
         
               —
            
            
               a Közszolgálati Törvényszék semmisítse meg az Igazgatóság 2008. december 16-i határozatát annyiban, amennyiben az nem tartalmaz döntést az igazgatási vizsgálat lezárására és a felperes által benyújtott panasz sorsára vonatkozóan; másodlagosan semmisítse meg az Igazgatóság 2008. december 16-i határozatát annyiban, amennyiben az implicit módon azt jelenti, hogy az EKB elutasítja a felperes panaszának kivizsgálását és a vizsgálathoz szükséges — különösen a fegyelmi eljárás megindítására vonatkozó — intézkedések meghozatalát;
            
         
               —
            
            
               a Közszolgálati Törvényszék — amennyiben szükséges — semmisítse meg a 2008. április 16-i határozatot, amelyben elutasítják a felperes különös jogorvoslati kérelmét;
            
         
               —
            
            
               a Közszolgálati Törvényszék kötelezze az alperest az ex aequo et bono10 000 EUR összegűre becsült nem vagyoni kár megtérítésére;
            
         
               —
            
            
               a Közszolgálati Törvényszék az Európai Központi Bankot kötelezze a költségek viselésére.